Dzimis Verners Aleksandrs Zāns
2027-07-15
1904. gada 15. jūlijā dzimis ģeoloģs Verners Aleksandrs Zāns. Latvijas Universitātes docents līdz 1944. g., ārkārtas profesors Baltijas Universitātē 1946.–1949., pēc 1949. g. valsts ģeologs Jamaikā, kopš 1953. gada Jamaikas ģeoloģiskā dienesta direktors. Viņa darbības rezultātā Jamaika kļuva par pasaulē lielākās boksīta ieguves valsti. V. Zāns ir publicējis vairāk par 50 zinātnisku darbu – pirms kara par Latvijas kvartāra ģeoloģiju, Jamaikā it īpaši par boksītu ģeoloģiju un koraļļu rifiem, referējis daudzās starptautiskās konferencēs. Savācis jūras gliemeņu kolekciju, kas ir lielākā pasaulē. Latvijas Universitātes Muzejā glabājas V. Zāna Latvijā ievāktās iežu kolekcijas un citi materiāli.
Zabele A., 2005. LU students un mācībspēks ģeologs Verners Aleksandrs Zāns. Latvijas Universitātes raksti 684. sējums Zinātņu vēsture un muzejniecība. Latvijas Universitāte. 153.-161.lpp.
Chubb L.V., Williams J.B., ed. Donovan S.K., 2010. Professor Verners Aleksandrs Zans (1904 – 1961). Jamaican Rock Stars, 1823-1971: The Geologists who Explored Jamaica. p.79. Colorado.
